kardosdrur/scandi-wiki huggingface dataset:
DNA (Backstreet Boys-album)

DNA er et Backstreet Boys-album fra januar 2019. Albummets titel er en forkortelse af Digital og Analog. Backstreet Boys har analyseret deres DNA og lavet materiale ud fra det. Da sammen skulle finde titlen til albummet, fokuserede de på de valgte sange, som var en blanding af digitale og analoge sange. Ydermere står DNA for den biologiske rolle i vores, menneskets nanoskopiske tegninger kaldet DNA.

Singler 
De singler der er blevet udgivet fra albummet, er produceret forskelligt, og ikke som de klassiske musikvideoer (kortfilm). De to af dem er generelle videoer med Backstreet Boys selv, hvor en af dem er en slags dokumentar, og en er med tekst på skærmen for seerens fornøjelse.

Måden den første single fra albutmmet blev givet er gennem socialmediet Twitter, hvor de fem blev interviewet om noget fra deres seneste projekt. Kevin S. Richardson afspillede en meget kort bid af en ukendt sang til alles undren og spekulationer, hvorefter de blev adspurgt om kommende titel eller titler. Ordene der blev hørt var baby "Don't Go Breaking My Heart", breaking my heart. Det var umiddelbart deres første valgte single fra DNA albummet.

Den anden single kom ca. et halvt år efter i november 2018, hvor publikum havde ventet ekstra god tid. Den blev "teaset" gennem A.J.s meget symbolske henvisninger til andre sociale medier med kodeord. "Chances" A.J. selv var instruktør på. Den blev optaget på en Metrostation, og fortæller om, hvordan chancen kunne være, at to mennesker der ses i videoen mødes netop på samme sted.

Den tredje single blev "No Place", der har stor betydning for de fem medlemmer, da deres respektive familier er med i videoen. Hvor man også kommer indenfor i deres hjem. Videoen afspejler Backstreets DNA.

Den næste single blev til en skærmsang af sangen "Breathe" på YouTube med teksten uden musik. Backstreet Boys ville vise og viste deres glæde over det er den første rigtige sang uden musik, og kun med deres stemmer. De valgte at udgive den, for at give udtryk for at gruppen Backstreet består af en harmoni med fem forskellige stemmer der sammen giver en bestemthed.

DNA 
Med albummets titel gik de hver især igang med at slægtsforske deres egne aner. Social slægtsforskningssiden MyHeritage kørte derfor med reklamer og de fem. Selve reklamen viser, hvordan der med DNA forskning, og dens simpelthed, kan begynde at efterforske sine aner med de sinmple værktøj der udbydes af MyHeritage.

Referencer

Eksterne henvisninger 
 

Backstreet Boys-album
Album fra 2019
Sporvogne i Rom

Roms sporvogne betjener Roms sporvejsnet. Den allerførste linje åbnede i 1877, og gik fra Piazzale Flaminio til Piazza Mancini. I dag er der 6 linjer med 192 stationer. Der er planer om at etablere flere linjer f.eks til Vatikanet.

Rom
Transport i Italien
Etableret i 1877
D-A-S-H

Dash (stiliseret som DASH) var en tøjbutik, der blev grundlagt i 2006 i Calabasas, Californien af Kim Kardashian, Khloé Kardashian og Kourtney Kardashian, der senere hen blev til en tøjkæde bestående af i alt tre tøjbutikker.  

Dash-butikkerne har ofte været til at se på Kardashianfamiliens tv-serie Keeping Up with the Kardashians, som havde premiere i 2007 på E! cable network. 

I sommeren 2014 åbnede Kardashian søstrene en pop-up butik i Southampton, New York som kunne ses i Kardahian spin-off serien "Kourtney and Khloé Take The Hamptons". 

Dash tøjbutikken i New York lukkede i december 2016. I april 2018 lukkede de resterende tre tøjbutikker.

Butikker 
Den første Dash-butik åbnede i Calabasas, Californien i 2006. Dash butikken i Calabasas, Californien rykkede i 2012 til West Hollywood. 

Den anden Dash-butik åbnede i Miami Beach, Florida den 20. maj 2009.

Den tredje Dash-butik åbnede i SoHo på Manhattan, New York City den 3. november 2010. 

Tøjbutikskæder
Etableret i 2006
Ophørt i 2018
Angolas håndboldlandshold (herrer)

Angolas håndboldlandshold er det angolanske landshold i håndbold for herrer.

Resultater

VM i håndbold

Afrikamesterskabet

Eksterne links
Officiel website 
IHF profil

Håndbold i Angola
Herrehåndboldlandshold
Japans håndboldlandshold (herrer)

Japanske håndboldlandshold er det japanske landshold i håndbold for mænd. De er reguleret af Japans håndboldforbund og deltager også i internationale håndboldkonkurrencer.

Resultater

OL 
1972: 11. plads
1976: 9. plads
1984: 10. plads
1988: 11. plads

VM i håndbold 
 1961 – 12. plads 
 1964 – 16. plads 
 1967 – 11. plads 
 1970 – 10. plads 
 1974 – 12. plads 
 1978 – 12. plads 
 1982 – 14. plads 
 1990 – 15. plads 
 1995 – 23. plads 
 1997 – 15. plads 
 2005 – 16. plads 
 2011 – 16. plads 
 2017 – 22. plads 
 2019 – 24. plads

Asienmesterskabet i håndbold 
 1977 – 
 1979 – 
 1983 – 
 1987 – 
 1989 – 
 1991 – 
 1993 – 
 1995 – 4. plads
 2000 – 
 2002 – 6. plads
 2004 – 
 2006 – 5. plads
 2008 – 6. plads
 2010 – 
 2012 – 4. plads
 2014 – 9. plads
 2016 – 
2018 – 6. plads

Kilder

Eksterne links
IHF profil

herrer
Japan
Huset Bourbon-Condé

Huset Bourbon-Condé var en sidegren til det franske kongehus. Sidegrenen er grundlagt i 1546 af Ludvig 1. af Bourbon-Condé, der var general for huguenoterne og farbror til kong Henrik 4. af Frankrig. Sidegrenen uddøde i 1830. 

Sidegrenen spaltede sig ud i flere linjer, herunder Bourbon-Conti (de titulære fyrster af Conti), der uddøde i 1814.

Titulære fyrster af  Condé 
 1. fyrste: Ludvig 1. af Bourbon-Condé (1530–1569)
 2. fyrste: Henrik 1. af Bourbon-Condé (1552–1588)
 3. fyrste: Henrik 2. af Bourbon-Condé (1588–1646)
 4. fyrste: Ludvig 2. af Bourbon-Condé (1621–1688), "den store Condé" 
 5. fyrste: Henrik 3. Jules af Bourbon-Condé (1643–1709) 
 6. fyrste: Ludvig 3. af Bourbon-Condé (1668–1710) 
 7. fyrste: Ludvig 4. Henrik af Bourbon-Condé (1692–1740)
 8. fyrste: Ludvig 5. Josef af Bourbon-Condé (1736–1818)
 9. fyrste: Ludvig 6. Henrik af Bourbon-Condé (1756–1830)
 prins: Ludvig–Anton af Bourbon-Condé (1772–1804) 

Prins Ludvig–Anton af Bourbon-Condé blev henrettet efter ordre fra førstekonsul Napoléon Bonaparte. Da prinsen døde før sin far og farfar, blev han aldrig titulær fyrste.

Etableret i 1546
Ophørt i 1830
Edith Tolkien

Edith Tolkien (født 21. januar 1889, død 29. november 1971; født Bratt) var J.R.R. Tolkiens kone. Edith er desuden inspiration til karakteren Lúthien der optræder i The song of Lúthien og Arwen.

J.R.R. Tolkien
Personer fra Gloucester
Bekkarfjorden (Lebesby)

Bekkarfjorden (nordsamisk: Beahkkirvuotna) er en fjordarm af Laksefjorden i Lebesby kommune i Troms og Finnmark  fylke i Norge. Fjorden går ti kilometer mod sydøst til bygden Bekkarfjord i enden af fjorden.

Fjorden har indløb mellem Bekkarfjordklubben i nord og Kalak i syd. Bortset fra Bekkarfjord er der få bebyggelser ved fjorden. Fjorden er 135 meter på det dybeste, helt ytderst i fjorden. 

Fylkesvej 888 går langs sydsiden af fjorden.

Kilder og henvisninger

Fjorde i Troms og Finnmark
Lebesby
Ifjorden

Ifjorden (nordsamisk: Idjavuotna) er en fjordarm af Laksefjorden i Lebesby kommune i Troms og Finnmark  fylke i Norge. Fjorden går tolv kilometer mod sydøst til bygden Ifjord i enden af fjorden.

Fjorden har indløb mellem Bonøya i sydvest og Skjånes i nordøst. Rypøya ligger midt i indløbet. Ifjord er den største bebyggelse ved fjorden, men der er flere gårde   på syd- og nordøstsiden, som Oldervik, Skogvika, Nordmannset, Holmen og Heimdal. På sydsiden af fjorden går Friarfjorden mod syd. 
Fjorden er 231 meter på det dybeste, helt yderst i fjorden. 

Fylkesvej 98 går langs sydsiden af fjorden, mens fylkesvej 888 går langs nordøstsiden.

Kilder og henvisninger

Fjorde i Troms og Finnmark
Lebesby
Kangerluarsuk

Kangerluarsuk er en forladt bygd i vigen Bowdoin Fjord i Avannaata Kommune. Bygden ligger øst for bygden Qaanaaq, og er en gammel boplads. Den er ikke fast beboet. Bygden ligger på et lille næs ved den gamle boplads Kangerluarsuk. Undertiden gennemfører elever og lærere fra Qaanaaq lejrskoleophold her, men bygningen bruges også af fangerfamilier. Der er gode fangstmuligheder, særlig efter sæl og narhval. Foruden lejrskolebygningen findes der stadig en velholdt bygning, der anvendes af familier på fangst. Det var Inuutersuaq fra Kangerluarsuk, der fortalte beretningen om sine forfædre - den sidste indvandring til Qaanaaq-området af eskimoer fra Canada i forrige århundrede.

Eksterne henvisninger 
 Kort
 Bowdoin Fjord www.youtube.com

Bygder på Grønland
Helge Haystrup

Helge Haystrup (født Helge Petersen 8. marts 1924 i Broager, død 23. august 2009) var en dansk teolog, sognepræst, kirkehistoriker, forfatter og oversætter. Han har skrevet 15 værker om kirkefaderen Augustin og blev i 1996 æresdoktor ved Københavns Universitet som følge af sit arbejde med Augustin.

Oversættelser 
 Martin Luther: Store Galaterbrevskommentar I. 1981.
 Martin Luther: Store Galaterbrevskommentar II. 1984.

Udgivelser 
 Oldkirken. 1974. Forlaget Lohse.
 "Hellighed som et kirketegn (nota ecclesiæ) i oldkirken". I: Præsteforeningens blad. – Årg. 65, nr. 21 (1975). Side 341-353. Emne: Oldtiden – Donatisme.
 Studier i Johannes Chrysostomos' asketiske ungdomsskrifter, Gad, 1966. (Studier fra sprog- og oldtidsforskning / udgivet af Det Filologisk-Historiske Samfund, 260).
 Kristusbekendelser i Oldkirken. 1979. C.A. Reitzels Bogh.
 Augustin-studier 1: Kærlighedens fællesskab og frihed. 1989. C. A. Reitzels Forlag.
 Augustin-studier 2: Forkyndelse og eksegese. 1990. C. A. Reitzels Forlag.
 Augustin-studier 3: Nøglemagt og nådelære. 1990. C. A. Reitzels Forlag.
 Augustin-studier 4: Nadversyn og festforkyndelse. 1992. C.A. Reitzels Forlag.
 Augustin-studier 5: Omkring hovedværket. 1993. C.A. Reitzels Forlag.
 Augustin-studier 6: Bibelens Trenighed; Eksegese og dogmatiske begreber. 1994. C. A. Reitzels Forlag.
 Augustin-studier 7: En filosofisk vej til Treenigheden. Sjælens opstigning til Gud. 1995. C. A. Reitzels Forlag.
 Augustin-studier 8: Augustinske udviklingsstadier. Brud og sammenhæng. 1996. C. A. Reitzels Forlag.
 Augustin-studier 9: Den dystre baggrund for troens glæde. Kampen mod Pelagianismen. 1997. C. A. Reitzels Forlag.
 Augustin-studier 10: Fra Grundtvig til Augustin. 1999. C. A. Reitzels Forlag.
 Augustin-studier 11: Skriftsyn, skriftudlægning og skriftforkyndelse. 1999. C. A. Reitzels Forlag.
 Augustin-studier 12: Næstekærlighedens problematik. 2000. C. A. Reitzels Forlag.
 Augustin-studier 13: Augustin i nutidig politik. 2001. C. A. Reitzels Forlag.
 Augustin-studier 14: Vestens filosof og kirkelærer. 2001. C. A. Reitzels Forlag.
 Augustin-studier 15: Kirkesyn og -brevkasse; Registre. 2002. C. A. Reitzels Forlag.

Noter

Eksterne henvisninger 
  (Kirken i Farver)

Kirkehistorikere fra Danmark
Teologer fra Danmark
Æresdoktorer ved Københavns Universitet
Rakia

Rakia er en form for brandy, der fremstilles på Balkan af frugt, bl.a. blommer. Der er gjort arkæologiske fund, der kan type på, at den har været drukket i Bulgarien helt tilbage til det 14. århundrede.

Referencer 

Spirituosa
Peking Universitet

Peking Universitet (forkortet PKU, i folkemunde kendt som Beida) er et stort forskningsuniversitet i Beijing, Kina, og medlem af gruppen C9 League, der er eliteuniversiteter i landet. Det er det første moderne nationale universitet i Kina og blev grundlagt i slutningen af Qing-dynastiet i 1898 som det Kejserlige Peking Universitet og var efterfølgeren til Guozijian, eller Imperial College. Universitets engelske navn bruger den ældre transliteration af "Beijing", der stort set er udgået af brug i alle andre sammenhæng.

Igennem hele universitetets historie har det spillet en vigtig rolle "i centrum af store intellektuelle bevægelser" i Kina. Fra begyndelsen af 1920 blev univeristetet centrum for landets spirende progressive bevægelser. Ansatte på fakulteterne og studerende spillede vigtige rolle i både Ny kultur-bevæglesen, 4. maj-bevægelsen og flere andre vigtige kulturelle og sociopolitiske begivenheder i en sådan grad at universitetets historie er blevet tæt forbundet med det moderne Kina. Peking Universitet har uddannet og haft mange prominente kinesiske personligheder inklusive Mao Zedong, Lu Xun, Gu Hongming, Hu Shi, Mao Dun, Li Dazhao, Chen Duxiu og den nuværende premierminister Li Keqiang.

I 2018 blev Peking Universitet gentagne gange rangeret som en af de to bedste akademiske institutioner i Kina, sammen med det nærliggende Tsinghua Universitet. Det er blandt de mest selektive universiteter for bachelorstuderende i Kina og det har en af de eneste linjer for liberal kunst i Asien. Det er en Klasse A-institution under det nationale Dobbelt Førsteklasses Universitets-program.

Peking Universitets fakultetsansatte inkluderer 76 medlemmer af Det kinesiske videnskabsakademi, 19 medlemmer af det kinesiske ingeniørakademi og 25 medlemmer af World Academy of Sciences. Peking Universitets Bibliotek er et af de største biblioteker i verden med over 8 millioner udgivelser. Universitetets driver også PKU Hall, et professionelt scenekunst-center og Arthur M. Sackler Museum of Arts and Archaeology. Peking Universitets tilhørende Founder Corporation er det største tilknyttede selskab i Kina med værdier til en værdi af 239,3 mia renminbi i 2016. Peking Universitet er særlig kendt for deres campus-område og den traditionelle kinesiske arkitektur.

Gallery

Referencer 

Universiteter i Kina
Beijing
Etableret i 1898
Jens Klüver

Jens Klüver (født 1. oktober 1948) er en dansk jazzmusiker, saxofonist, orkesterleder og vægtløfter. I 35 år ledte han Klüvers Big Band, som orkesterchef og kunstnerisk leder.  Jens Klüver blev født i København, men voksede op i Fredericia. Han er uddannet klarinettist fra Det Jyske Musikkonservatorium i 1978, men er mest kendt som tenorsaxofonist.

I 1977 startede Klüver bigbandet Bred Ymer, der snart fik navnet Klüvers Big Band. Det er især fra sit virke som kunstnerisk leder og bigbandleder han er kendt i den brede offentlighed.

Klüver har igennem sin tid i Klüvers Big Band sat den musikpædagogiske fane højt, og har formidlet den rytmiske musik ud til et bredere publikum, især igennem skolekoncerter. Under hans ledelse opnåede bigbandet som det første, og hidtil eneste, at blive anerkendt som et rytmisk basisensemble og dermed opnå statsstøtte.

I 2002 fik Klüver overrakt i æresudgave af Ben Webster Prisen, for sit livslange arbejde for jazzmusikken i Aarhus, og i 2012 fik han Dansk Musiker Forbunds Hæderspris.

Siden 2012 har Klüver optrådt med pianisten Esben Tjalve i duo,trio og kvartet format.

Udover sit virke som leder af Klüvers Big Band har han haft to danmarksrekorder i bænkpres fra 1997 og 1998.

Kilder

Eksterne henvisninger 
 

Jazzmusikere fra Danmark
Landbrugssamfund

Et landbrugssamfund eller jordbrugssamfund er et samfund, hvis økonomi primært er baseret på at producere, vedligeholde og sælge afgrøder og landbrugsjord. En anden måde at definere et landbrugssamfund er ved at se hvor stor en del af landets totalte produktion, der ligger inden for landbrugssektoren. I et landbrugssamfund er den primære kilde til rigdom dyrkning af jorden. Et sådant samfund kan godt rumme andre måder at leve og arbejde på, men den vigtigste del vil være landbrug. Landbrugssamfund har eksisteret i forskellige dele af verden fra omkring 10.000 år siden og frem til i dag. Det har været den mest almindelige form for socioøkonomiske organisation i menneskets historie.

Se også 
 Primærerhverv
 Miljøhistorie

Referencer 

Etnografi
Økologi
Samfund
Samfundstypologi
Industrisamfund

Et industrisamfund beskriver et samfund som er industrialiseret, og hvis vigtigste indtægtskilde stammer fra industrisektoren. Industrisamfund begyndte at opstå med industrialiseringen i 1800-tallet og afløste mange steder landbrugssamfund.

Se også 
 Miljøhistorie
 Sekundærerhverv

Referencer 

Etnografi
Økologi
Samfundstypologi
Natura 2000-område nr. 133 Gribskov, Esrum Sø og Snævret Skov

Natura 2000-område nr. 133 Gribskov, Esrum Sø og Snævret Skov ligger i morænelandskabet nord for Hillerød. Natura 2000-området omfatter et stort, sammenhængende naturområde med landets fjerdestørste skov, Gribskov og Danmarks næststørste sø, Esrum Sø. Natura 2000-området består af habitatområderne nr. H117 og H190 og fuglebeskyttelsesområde nr. F108, har et areal på 7.904 hektar og det meste af området er statsejet (7.039 ha) og er den centrale del af Nationalpark Kongernes Nordsjælland.

Områdebeskrivelse 
Selve Gribskov ligger på en gammel israndslinje med randmoræner (grusaflejringer) fra den seneste istid, og er kuperet og afvekslende. Morænevoldene ses som bakkedrag fra nord til syd, og i fordybningerne mellem dem ligger en del søer og mange små og større åbne arealer af især moser. I Natura 2000-områdets udkanter indgår åbent landskab med åer og ofte mere næringsrige moser og søer.

I skoven yngler bl.a. sortspætte og hvepsevåge og fåtalligt også rød glente og fiskeørn. I
skovlysninger og andre mere åbne naturområder desuden rødrygget tornskade. Skoven rummer
også en del voksesteder for det sjældne mos grøn buxbaumia; især på blottet morbund på f.eks.
skrænter langs skovveje, men stedvist også på dødt ved.

Natura 2000-området består af Habitatområdeerne nr. H 114 og
ligger i Fredensborg-, Gribskov-, Hillerød- og Helsingør Kommuner i Vandområdedistrikt II Sjælland i vandplanoplandene 2.2 Isefjord og Roskilde Fjord og 2.3 Øresund  Roskilde Fjord og Isefjord

Fredninger 
Området omfatter en del større og mindre fredede arealer, der tilsammen omfatter ca. 344 ha. Indenfor Natura 2000-området udgøres de væsentligste fredninger af det privatejede
forskningsreservat ved Strødam, arealer mellem Gribskov og Bendstrup, samt arealer ved
Møllekrogen og Stenholt Mølle ved syd-enden af Esrum Sø.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
EU-habitatområder i Danmark
Fuglebeskyttelsesområder i Danmark
Fredede arealer i Danmark
Lokaliteter i Fredensborg Kommune
Lokaliteter i Gribskov Kommune
Lokaliteter i Hillerød Kommune
Lokaliteter i Helsingør Kommune
Kukri

Kukri eller khukuri ( khukuri) er en knivtype, der stamme fra Det indiske subkontinent, og som associeres med de nepalesisk talende gurkhaer fra Nepal og Indien. Kniven har et kurvet blad, der minder om en machete og den bruges både som et værktøj og et våben på et indiske subkontinent. Traditionelt var det en standard brugskniv for ghurkaer, hvilekt det stadig er i mange tilfælde. Det er et karakteristisk våben, som benyttes af Nepals Hær, Royal Gurkha Rifles i British Army, Assam Rifles, Assam Regiment, Garhwal Rifles, Gorkha regiments i Indins hær og alle gurkha-regimenter i hele verden i en sådan grad, at nogle engelsktalende omtalet våbnet so en  "Gurkha blade" eller "Gurkha knife". Kukri-knive optræder ofte i nepalesisk og indisk heraldik og den bruges i mange traditionelle ritualer som bryllupsceremonier.

Stavemåderne Kukri, khukri og kukkri stammer alle fra indisk, men det oprindelige nepalesiske navn er khukuri.

Referencer 

Knive
Kultur i Nepal
Knivvåben
Norwegian Air International

Norwegian Air International er et flyselskab fra Irland. Selskabet er ejet af Norwegian. Oprettet i februar 2014, opererer Boeing 737-800 og Boeing 737 MAX 8 med regelmæssig service i Europa. Siden 2017 tilbyder den også tjenester mellem Europa og destinationer på østkysten i USA, herunder New York og Rhode Island.

Referencer

Eksterne henvisninger 

 NAIs officielle hjemmeside

Flyselskaber fra Irland
Etableret i 2014
Strødam Naturreservat

Strødam Naturreservat er et fondsejet skovområde i vestenden af Gribskov, sydvest for Gadevang i Nordsjælland. Reservatet, der blev fredet i 1925, er lukket for offentligheden, men stilles til rådighed for videnskabelige undersøgelser efter godkendelse af Strødamudvalget. Reservatet er på 160 hektar, hvoraf ca. 100 ha er dækket af skov. Dele af skoven har ligget hen uden indgreb siden fredningen og er dermed et af de naturskovsarealer i Danmark, der længst har ligget urørt hen.

Urørt skov har indtil for nylig været en sjældenhed i danske skove. Når skoven, som i Strødamreservatet, får lov til at ligge urørt hen, sker der gradvis en udvikling, hvorved den biologiske mangfoldighed øges. Antallet af arter af insekter, svampe, planter og dyr øges, da muligheden for at finde egnede levesteder øges i takt med forfaldet i skoven.

Landskabet 
Naturen i Strødamreservatet er meget varieret med et bakket terræn der skråner ned mod Pøleå. Lavningerne i terrænet henligger som mose eller eng, nogle steder er der anlagt damme. Mod vest strækker et småbakket overdrev sig helt frem til Strødam Engsø. Både i skoven og ude i det åbne land er der mindre partier med væld. Jorden er generelt sandet-gruset og jordbunden de fleste steder en mager muldbund, men der er også partier med en mere næringsrig bund.

Kulturhistorie 
Den danske finans- og industrimand Carl Frederik Tietgen byggede i 1873 byggede en lystgård med tilhørende park og skov, ejendommen, Strødam. Den har siden 1949 været ejet af Jarlfonden, bortset fra bygningerne, som efterfølgende er solgt fra. 

Strødamudvalget, som  er nedsat af Københavns Universitets Naturvidenskabelige Fakultet Københavns Universitets  Natur- og Biovidenskabelige Fakultet, har til opgave at rådgive Jarlfonden om skovens drift på en sådan måde, at det i overensstemmelse med de pålagte servitutter kan tjene som reservat for det nordsjællandske dyre- og planteliv og som forsøgsområde for botaniske og zoologiske studier.

Strødam ligger i Nationalpark Kongernes Nordsjælland og er en del af Natura 2000-område nr. 133 Gribskov, Esrum Sø og Snævret Skov

Kilder og henvisninger

Strødam Naturreservat på Københavns Universitets websted

Lokaliteter i Hillerød Kommune
Fredede arealer i Danmark
Københavns Universitet
Aage Vogelius

Carl Michael Aage Vogelius (født 3. maj 1890 i Frederikshavn, død 12. marts 1971) var en dansk redaktør, avisudgiver og direktør for Frederikshavns Avis. I 1917 overtog han redaktørposten hos Frederikshavns Avis efter sin far Rudolf Vogelius, i 1928 blev han dets udgiver og i 1948 blev han dets direktør i forbindelse med avisens omdannelse til aktieselskab. 

Aage Vogelius havde dermed ansvaret for avisen, da dens trykkeri den 27. marts 1945 blev udsat for tysk schalburgtage, formentligt som hævn for danske modstandsfolks sabotage mod den tyske besættelsesmagt. Trykkeriet blev bombet og fuldstændigt ødelagt, men var på gaden samme dag med hjælp fra Aalborg Stiftstidende. Knap tre måneder senere fik avisen stablet et midlertidigt trykkeri på benene i Aage Vogelius’ tidligere lejlighed.

Kilder 
 Farvel til æra som avishus | LokalavisenFrederikshavn.dk
 Frederikshavns Avis efter schalburgtage
 Redaktør af Frederikshavns Avis, Aage Vogelius | arkiv.dk

Redaktører fra Danmark
Personer fra Frederikshavn
Abelone Christine Charlotte Amalie Kjer

Abelone Christine Charlotte Amalie Kjer (født 24. januar 1834 i Tødsø på Mors, død 18. december 1913 på Frederiksberg) var hustru til redaktør, avisgrundlægger og rigsdagspolitiker Michael Vogelius. De blev gift i 1855 og sammen fik de børnene Rudolf Vogelius (1856 - 1933) og Johannes Vogelius (1864 - 1936). Rudolf overtog avisen efter sin far, mens Johannes forfulgte en succesfuld karriere som dommer.

Kilder 
 Boghandlere i Danmark - Vogelius, Michael

Personer fra Danmark
Russiske Republik

Den Russiske Republik (russisk: Российская республика, ) var en kortvarig stat, der de jure kontrollerede det tidligere Russiske Kejserriges territorium efter proklamationen af den russiske foreløbige regering den 1. september (14. september iflg. den gregorianske kalender) 1917 i et dekret underskrevet af Aleksandr Kerenskij som ministerpræsident og Aleksandr Sarudnyj som justitsminister.

Allerede den 25. oktober (7. november iflg. den gregorianske kalender) 1917 blev Den Russiske Republik omstyrtet ved Oktoberrevolutionen og erstattet af Den Russiske Socialistiske Føderative Sovjetrepublik.

Referencer 

Republikker
Rusland i 1900-tallet
Etableret i 1917
Ophørt i 1917
Fabian

Fabian har flere betydninger:
 Fabian (navn) – et drengenavn samt efternavn
 Fabian (sanger) (født 1943) – en amerikansk sanger og skuespiller
 Fabian (roman) – en roman fra 1931 af Erich Kästner
 Fabian (film) – en film fra 1979 af Wolf Gremm, baseret på romanen af Erich Kästner